Výber sirupu pri histamínovej a laktózovej intolerancii
Dobrý  deň, chcem sa opýtať, dcérka má 3 roky ma histaminovu intoleranciu a intoleranciu laktózy. Je zahlienena  ,ktory sirup by som jej mohla dávať?ďakujem
Dobrý deň,
ďakujeme za Vašu otázku.
Klinické štúdie potrdili pri niektorých liekoch schopnosť blokovať enzým diaminooxidázu (enzým, ktorého úlohou je rozkladať v tenkom čreve histamín). Medzi tieto lieky patrí v liečbe vlhkého kašľa (prítomný hlien) používaný ambroxol (napr. Mucosolvan) a acetylcysteín (ACC long, Solmucol..). Miesto nich sú na uvoľňovanie hlienov podľa odborníkov vhdoné lieky s obsahom erdosteínu (Erdomed) alebo bromhexínu. Keďže odpoveď každého pacienta na liečbu je individuálna, nemusíte sa vyhnúť zhoršeniu príznakov súvisiacich s histamínovou intoleranciou. Pokiaľ si to však zdravotný stav vyžaduje, prínos liečby je prevažujúci nad prípadnými rizikami, ktoré z nej vyplývajú
Z voľnopredajného sortimentu sú pre 3 ročné dieťa vhodné kvapky BROMHEXIN 12 KVAPKY KM. Sú bez obsahu laktózy. Určené na sekretolytickú liečbu akútnych a chronických ochorení priedušiek a pľúc, ktorých sprievodným znakom je porušená tvorba hlienu a jeho transport. Deti vo veku 2 - 6 rokov ich môžu užívať 3-krát denne po 8 kvapiek.
V prípade obáv sa poraďte o vhodnej liečbe s ošetrujúcim lekárom, ktorý pozná synov zdravotný stav najlepšie.
Prajem skoré uzdravenie.
S pozdravom,
PharmDr. Anna Pacalajová